Referat fra bestyrelsesmøde den 5.marts 2025 kl. 17.30 hos Lisa

Tilstede: Marianne, Birgit, Lisa, Annalisa, Birgitte og Karin. Afbud fra Mette

**Dagsorden:**

1. Godkendelse af referat fra den 8. januar 2025

2. Økonomi:

 Regnskabsstatus

3. Afholdte og kommende arrangementer/koncerter

4. Nyt fra dirigenten

5. Nyt fra GFU

6. Nyt fra Kor72

7. Nyt fra DOF

8. Hjemmeside

 Choirmate

9. Årshjulet

10. Diverse

 Indkøb af pipfugle

 Kormapper

 Aktivitetsliste

 Fødselsdagsliste

11. Eventuelt

12. Næste mødedato

Ad 1. Godkendelse af referat fra 8. januar 2025.

Godkendt uden bemærkninger.

Ad 2. Økonomi.

Mette ikke tilstede, men har sendt en status. Saldo d.d. kr. 104.733,35. Der er to tilmeldte til korlørdagen, der ikke har betalt deres bidrag endnu. Mette rykker for betalingen.

Ad 3. Afholdte og kommende arrangementer/koncerter.

Generalforsamling 17.februar: Alle på valg blev genvalgt. Det var en aktiv forsamling og der var en fin stemning.

Korlørdag 22. marts: Der er 26 tilmeldte d.d. 6 sopraner, 11 mezzoer og 9 alter. Helle og Mads har foreslået indspilninger af videoer. Birgitte har undersøgt om vi kan få tilskud fra DOF til udgifterne, de har desværre ikke flere midler til uddeling denne gang. Vi beslutter at korets kasse kan dække udgiften.

Korlørdag i 2026 bliver i Aktivitetscentret i marts måned. Birgitte tjekker hvornår vi kan booke det, og Marianne hører Helle og Mads om hvornår de kan.

Kulturfest 10. maj: Der er 21 tilmeldte d.d. 5 sopraner, 8 mezzoer og 8 alter. Vi skal synge på Rådhusscenen igen og have 2 ekstra musikere med. Kommunen har bevilliget os en underskudsgaranti på kr. 13.440,00. Vi skal være i sort tøj med grønt tilbehør.

Marianne spørger arrangørerne om der kan stilles bænke og/eller stole op foran scenen.

Forårs/sommerkoncert 2. juni: Holdes i Aktivitetscentret. Vi skal have sommertøj på.

Koncert med Cikaderne planlægges til efteråret.

Ad 4. Nyt fra dirigenten.

Se under Korlørdag i punkt 3. Ellers intet nyt.

Ad 5. Nyt fra GFU.

Der har været afholdt generalforsamling. Ingen udskiftning i bestyrelsen. Inden selve generalforsamlingen deltog formanden for Kultur-, Idræt og Fritid Dan Kornbek Christiansen i et formøde om kulturlivet i Glostrup. Der var spørgsmål omhandlende den faldene støtte til foreningerne. Der var ikke et konkret svar.

Med hensyn til materielkontoen er der kun kommet to ansøgninger, Glostrup Musikor har fået bevilliget, det vi har søgt, et års kontingent til Choirmate. Der kr. 21.000,00 tilbage i puljen, som foreningerne kan sende ansøgning ind for at få del i. Birgitte vil sende ansøgning ind om tilskud til flere kormapper.

GFU vil for fremtiden sende referater ud til alle bestyrelsesmedlemmer i foreningerne og ikke som nu kun til formændene.

Ad 6. Nyt fra Kor72.

Karin har undersøgt hvordan reglerne er når der lægges bidder af koncerter op på facebook og YouTube. Det der lægges op er indregnet i vores Koda abonnement, men YouTube har et filter, de undersøger om der er nogle rettighedsindehavere, der ikke vil have deres musik lagt ud uden at få (ekstra) betaling for det. Ved koncerter i kirker og på plejehjem, hvor koret er inviteret til at synge, skal der ikke betales Koda. Hvis koret er inviteret til et arrangement, eksempelvis en festival, er det arrangøren, der indberetter til Koda. Marianne undersøger om Glostrup Kommune indberetter Koda til Kulturfesten i maj.

Ad 7. Nyt fra DOF.

Birgitte har sendt korets regnskab til DOF.

Ad 8. Hjemmeside.

Vi har fået bevilliget kr. 2.151,00 til første års abonnement til Choirmate. Når pengene kommer frem til os, bestiller Birgitte hos Kor72.

Ad 9. Årshjulet.

Gennemgået.

Birgitte søger allerede nu om tilskud til julekoncert.

Ad 10. Diverse.

Indkøb af jubilæumsgaver: Der er 4 tilbage, vi venter med at købe flere, medmindre der kommer et godt tilbud.

Kormapper: Vi har stadig en mappe ude hos et tidligere medlem, der er rykket adskillige gange, Karin sender en anmodning på Mobilpay.

Aktivitetsliste: Karin sender en revideret ud til medlemmerne.

Fødselsdagsliste: Gennemgås.

Ad 11. Eventuelt.

Medlemmerne skal huske at veksle mellem første og anden række.

Ad 12. Næste mødedatoer:

Aftales en mandag, når alle i bestyrelsen er til stede.

Referent: Karin S.